
ŠAKIŲ RAJONO SAVIVALDYBĖS TARYBA

SPRENDIMAS

DĖL VIEŠŲJŲ ĮSTAIGŲ KRIŪKŲ IR PLOKŠČIŲ AMBULATORIJŲ ĮPAREIGOJIMO PARENGTI IR PASKELBTI REORGANIZAVIMO SĄLYGAS

2012 m. liepos 26 d. Nr. T-271
 Šakiai


Rajono savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262)  2.96 str. 4 d., 2.101 str. 1 d., Viešųjų įstaigų įstatymo (Žin., 1996, Nr. 68-1633; 2004, Nr. 25-752) 15 str. 3 ir 4 d., Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 28 str. 9 p.,  nusprendžia:


1. Pritarti rajono savivaldybės mero 2012 m. gegužės 15 d. potvarkiu Nr. MT-17 „Dėl rajono viešųjų įstaigų Kriūkų ir Plokščių ambulatorijų pertvarkos plano rengimo darbo grupės sudarymo“ sudarytos darbo grupės 2012 m. birželio 19 d. pasiūlymams reorganizuoti viešąją įstaigą Kriūkų ambulatoriją, įmonės kodas 190809718, buveinė Pušyno g. 2, Kriūkų km., prijungiant ją prie viešosios įstaigos Plokščių ambulatorijos, įmonės kodas 190810115, buveinė Beržų g. 3, Plokščių km. 


2. Įpareigoti viešųjų įstaigų Kriūkų ir Plokščių ambulatorijų vadovus:


2.1.  parengti ir įstatymo nustatyta tvarka ir terminais  paskelbti  viešosios įstaigos  Kriūkų ambulatorijos reorganizavimo prijungimo būdu prie viešosios įstaigos Plokščių ambulatorijos sąlygas; 


2.2. raštu informuoti visus reorganizuojamų įstaigų kreditorius, nurodant Lietuvos Respublikos viešųjų įstaigų įstatymo 15 straipsnio 3 dalyje nurodytus duomenis, ir atlikti kitus teisės aktuose numatytus veiksmus.


Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

 

Meras                                                                                                     
            Juozas Bertašius

